Guðrún Sveinsdóttir húsfreyja í Kró fæddist 27. september 1821 á Lækjarbakka í Mýrdal og lést 29. október 1887 á Gjábakka . Foreldrar hennar voru Sveinn Ingimundarson bóndi , síðast í Pétursey í Mýrdal , f. 1788 á Reyni þar , d. 30. júlí 1859 í Pétursey , og fyrri kona hans Helga Jónsdóttir húsfreyja , f. 1786 á Brekkum í Mýrdal , d. 17. september 1843 á Lækjarbakka . Guðrún var með foreldrum sínum til um 1845 , vinnukona á nokkrum bæjum til 1852 , var þá hjá föður sínum í Pétursey 1852 - 1853 , vinnukona þar 1853 - 1858 , á Felli þar 1858 - 1863 . Hún giftist Árna 1862 , var húskona á Ketilsstöðum í Mýrdal 1863 - 1865 , í Kárhólmum þar 1865 - 1866 , á Brekkum þar 1866 - 1868 . Þau Árni fluttust úr Mýrdal að Miðhúsum 1868 , voru þar í vinnumennsku til 1869 og Guðrún einnig 1870 . Hún var „ sjálfrar sín “ í Elínarhúsi 1871 , í húsmennsku þar 1872 . Þau voru tómthúsfólk í Helgahjalli 1873 - 1876 , húsfólk í Kornhól 1877 , í Kró 1878 - 1881 , er Árni lést úr lungnabólgu . Guðrún fór að Fögruvöllum 1881 og var þar „ sjálfrar sín “ , ekkja í Helgahjalli 1883 og 1884 , bjó ein í Nýjahúsi 1885 , vinnukona í Brekkuhúsi 1886 . Hún lést á Gjábakka 1887 . Maður Guðrúnar , ( 16. október 1862 ) , var Árni Árnason tómthúsmaður , vinnumaður , sjómaður , skírður 27. ágúst 1837 , d. 13. apríl 1881 . Þau voru barnlaus í Eyjum .